**Több mint 900 millió forint hajléktalanok társadalmi visszailleszkedésének támogatására**

**Az utcán, közterületen élő emberek társadalmi integrációjának elősegítésére, a hajléktalan emberek számának csökkentésére az Új Széchenyi Terv most megjelenő pályázatában 917 millió forintot fordít a kormány. A kiírás legfontosabb célja, hogy a hajléktalanok önálló életvitelének, lakhatásának támogatásával, személyre szabott képzésekkel és egyéni fejlesztési tervekkel foglalkoztathatóságuk alapját teremtse meg.**

A pályázat a konvergencia régiókban 859 millió forinttal, a közép-magyarországi régióban 58 millió forinttal támogatja a hajléktalan ellátásban résztvevő intézményeket az érintettek felkutatásában, szükségleteik felmérésében, az egyéni fejlesztési terv alapján történő „első lépés” típusú fejlesztésben, életviteli tanácsadásban, lakhatásuk biztosításában, elhelyezkedésük, képzési rendszerbe illeszkedésük segítésében. A pályázók 8-140 millió Ft közötti összegre pályázhatnak és projektenként a vállalt célkitűzéseket 10-150 hajléktalan érdekében kell megvalósítaniuk.

Az egyfordulós eljárásban a pályázatok 2013. február 28-áig nyújthatók be. További információk az alábbi linken érthetők el:

[TÁMOP 5.3.3-12/1 - Az utcán élő hajléktalan személyek társadalmi visszailleszkedésének, foglalkoztathatóságának elősegítése, sikeres munkaerő-piaci integrációjának megalapozása](http://www.nfu.hu/doc/3956)

[TÁMOP 5.3.3-12/2 - Az utcán élő hajléktalan személyek társadalmi visszailleszkedésének, foglalkoztathatóságának elősegítése, sikeres munkaerő-piaci integrációjának megalapozása](http://www.nfu.hu/doc/3954)

Budapest, 2013. január 2.

Emberi Erőforrások Minisztériuma

Szociális, Család- és Ifjúságügyért Felelős Államtitkárság